b'\n_START_ARTICLE_\nRita Orlandi Malaspina\n_START_SECTION_\nBiografia\n_START_PARAGRAPH_\nVa comen\xc3\xa7ar a estudiar cant en 1955 amb el mestre Giuseppe Marchesi i tres anys m\xc3\xa9s tard va marxar a Como a estudiar perfeccionament durant tres anys, amb Carmen Melis (aleshores ja professora de Renata Tebaldi). En juny de 1961 va guanyar el primer premi absolut al primer "Concurs internacional per veus verdianes" de Busseto. En setembre del mateix any, com a guanyadora del concurs As.Li.Co de Mil\xc3\xa0, va debutar amb \xc3\xa8xit al Teatre Nouvo de la ciutat, participant en l\'\xc3\xb2pera Suor Angelica_NEWLINE_de Puccini._NEWLINE_Despr\xc3\xa9s de dos anys m\xc3\xa9s d\'estudis, en setembre 1963 es va presentar al Teatre Nouvo de Mil\xc3\xa0 obtenint un gran \xc3\xa8xit en Giovanna d\'Arco de Verdi, un triomf que la consagrar com a una aut\xc3\xa8ntica cantant verdiana. Es va exhibir successivament en diversos teatres italians, entre ells La Scala de Mil\xc3\xa0, on participaria amb regularitat al llarg del seg\xc3\xbcent decenni, principalment en obres de Verdi, com ara qui Aida, Il trovatore, Un ballo in maschera, Attila,  La forza del destino i Ernani. En It\xc3\xa0lia va apar\xc3\xa8ixer a m\xc3\xa9s al Teatre de l\'\xc3\x92pera de Roma, a N\xc3\xa0pols, Tor\xc3\xad, Palerm, G\xc3\xa8nova i Verona. _NEWLINE_Va dur a terme tamb\xc3\xa9 una notable carrera internacional, amb pres\xc3\xa8ncies entre les altres a la Royal Opera House de Londres, a Viena, Par\xc3\xads i Barcelona. En el 1968 va debutar al Metropolitan Opera (MET) de Nova York en Simon Boccanegra de Verdi. M\xc3\xa9s de deu anys despr\xc3\xa9s va tornar al MET en el 1979 i 1980, amb Aida. En el continent americ\xc3\xa0 va cantar a m\xc3\xa9s a Filad\xc3\xa8lfia, Mont-real i Buenos Aires._NEWLINE_Al Gran Teatre del Liceu de Barcelona va participar diverses vegades, entre altres: en la Temporada 1968-1969 en l\'\xc3\xb2pera Un ballo in maschera, amb Carlo Bergonzi i Manuel Ausensi, en la Temporada 1976-1977 en Nabucco, amb Montserrat Aparici, en la Temporada 1978-1979 en I due Foscari, amb Vicen\xc3\xa7 Sardinero i Pedro Lavirgen, La Gioconda amb Bruna Baglione, Ivo Vinco i Montserrat Aparici._NEWLINE_Altres t\xc3\xadtols importats del seu repertori van ser: de Verdi Don Carlos, Otello, Nabucco, Luisa Miller i I vespri siciliani, de Puccini  Tosca i Suor Angelica, d\'Umberto Giordano Andrea Ch\xc3\xa9nier, de Wagner Lohengrin._NEWLINE_Despr\xc3\xa9s de retirar-se dels escenaris es va dedicar a l\'ensenyament com docent als conservatoris de Verona, Alessandria, Novara i Mil\xc3\xa0.'